03/03/2021 | Administración LocalMunicipal
Narón
Servizo Sociocomunitario
Resolución de concesión/desestimación provisional, renuncia e non admisión a trámite de axudas solicitadas ao abeiro do Programa PEL-REACTIVA

Polo presente faise público que a Alcaldía do Concello de Narón, con data 26 de febreiro de 2021, ditou a seguinte resolución: “RESOLUCIÓN DA ALCALDÍA O 17 de febreiro de 2021, a Xefa do Servizo Sociocomunitario ditou o seguinte Informe-Proposta que literalmente transcrito di: “ASUNTO: Proposta provisional para a concesión de subvencións para as axudas PEL-REACTIVA: Fondo de financiamento para a Reactivación económica e social da provincia da Coruña destinado aos Concellos de menos de 50.000 habitantes.”. ANTECEDENTES: Por resolución da Deputación Provincial da Coruña publicada no BOP o 28 de outubro de 2020 se aproba a concesión definitiva dunha subvención ao Concello de Narón por importe de 457.292,78 €, para a concesión de axudas por parte do Concello de Narón para impulsar a actividade económica e o emprego no termo municipal de Narón, e contribuír a paliar na medida do posible os danos derivados da pandemia da COVID-19 nas microempresas e autónomos. O 30 de outubro de 2020 o Concello de Narón aproba por Resolución de Alcaldía as bases e convocatoria de concesión de axudas correspondentes ao Fondo de financiación para a reactivación económica e social PEL-REACTIVA, publicada o seu extracto no BOP da Coruña (número 187) o 5 de novembro de 2020. A Comisión de Valoración formada pola Xefa do Servizo Sociocomunitario, Dna. Flores Maria Aguerri Staniszewski, a Axente de Emprego e Desenvolvemento Local do Servizo Sociocomunitario, Dna. Jacqueline Rocio Perapoch Forrat, a Concelleira de Formación e Emprego, Dna. Mariana Dorina Cordovez Asma, e actuará como Presidente o Secretario Xeral do Concello, Don Alfonso De Prado Fernández-Canteli. Reúnese o día 16 de febreiro de 2021, para valorar as solicitudes incluídas na proposta do órgano instrutor (EMP15I0XM) e emitir ditame expresando a relación de solicitantes para os que se propón a estimación/desestimación provisional, inadmisión a trámite, e renuncia de solicitantes, así como o importe que se concede provisionalmente, de ser o caso. A convocatoria de Deputación da Coruña (BOP 12/8/2020), pola que se aproba a liña de axudas 1.3 PELREACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA DE SUBVENCIÓNS, na súa norma 10 establece que será a Alcaldía, a que ditará resolución de concesión provisional. Existe consignación adecuada e suficiente na aplicación. FUNDAMENTOS XURÍDICOS – Lei 38/2003, do 17 de novembro, Xeral de Subvencións. – R. D. 887/2006, do 21 de xullo, polo que se aproba o Regulamento da Lei 28/2003. – Lei 9/2007, do 13 de xullo, de Subvencións de Galicia. – Lei 39/2015, do 1 de outubro, do Procedemento Administrativo Común das Administracións Públicas. – Lei 7/1985, do 2 de abril, Reguladora das Bases de réxime local. – R. D. L.2/2014, do 5 de marzo, que aproba o texto refundido da Lei Reguladora de Facendas Locais. – Ordenanza Municipal de Subvencións do Concello de Narón. – Bases de execución do orzamento en vigor. – Resolución n.º 2020/24109, de data 7 de agosto de 2020, da Presidencia da Deputación Provincial da Coruña, publicada no BOP de 12 de agosto de 2020. – Informe xurídico emitido pola Secretaría Xeral (PER14I2DV). – Bases e convocatoria aprobadas por Resolución de Alcaldía o 30 de outubro de 2020. En base ao anterior, e tendo en conta a proposta do órgano instrutor (EMP15I0XM), así como o ditame favorable da Comisión de Valoración (EMP15I0XN), a Xefa do Servizo Sociocomunitario, Flores Maria Aguerri Staniszewski, propón a Alcaldía que dite a seguinte RESOLUCIÓN: 1.º.–Os solicitantes que indicaron na solicitude que se atopaban nos supostos do Grupo I e Grupo III, conxuntamente, se valoran como Grupo I, por ser a opción máis favorable, e cumprir os requisitos.2.º.–Solicitantes propostos como beneficiarios, por reunir a totalidade de requisitos e aportar a documentación requirida na convocatoria, con indicación do número de expediente individual, número de identificación fiscal, Grupo solicitado, e importe da subvención, por orde segundo a puntuación obtida en cada un dos grupos debéndoselle conceder un prazo de 10 días hábiles para presentaren as alegacións que consideren oportunas: NOTA (1).–No caso do expediente EMP/1835/2020, CIF J70203807, na valoración lle corresponderían 1.500,00 €. Porén se conceden 792,18 € por ser o crédito dispoñible, quedando os restantes 707,22 € contemplado no apartado 3.º (solicitudes que, cumprindo coas condicións administrativas e técnicas, son desestimadas provisionalmente por superar a contía máxima do financiamento dispoñible) O importe total das subvencións que se propoñen conceder provisionalmente ascende a 457.292,78 €. Os beneficiarios propostos compren cos requisitos establecidos nas bases 4.ª e 5.ª da convocatoria, así como estar ao corrente no cumprimento nas súas obrigas tributarias co Concello de Narón, coa Facenda Estatal (AEAT), coa Tesoureira Xeral da Seguridade Social (TGSS) e coa Administracion da Comunidade Autónoma, de acordo coa documentación que obra nos expedientes. De forma aleatoria comprobáronse estes requisitos en mostras de moi alta porcentaxe. Polo órgano instrutor comprobouse que os solicitantes propostos non teñen solicitadas, nin concedidas polo Concello de Narón, outras axudas para a mesma finalidade.3.º.–Solicitudes que, cumprindo coas condicións administrativas e técnicas, son desestimadas provisionalmente por superar a contía máxima do financiamento dispoñible de 457.292,78 €, fixado na base 3.º (crédito orzamentario) reguladora desta convocatoria de axuda, debéndoselle conceder un prazo de 10 días hábiles para presentaren as alegacións que consideren oportunas.4.º.–Solicitudes desestimadas provisionalmente por non cumprir os requisitos establecidos na convocatoria para ser beneficiarios debéndoselle conceder un prazo de 10 días hábiles para presentaren as alegacións que consideren oportunas, con indicación do número de expediente persoal individual, número de identificación fiscal, causa da desestimación, grupo solicitado, por orde segundo a puntuación obtida en cada un dos grupos: 5.º.–Solicitantes aos que se lles ten por desistidos da súa solicitude de axuda por non atender ao requirimento de subsanación de documentación e corrección de defectos, no prazo establecido, de conformidade co establecido na base 10.º reguladora desta convocatoria de axudas, debéndoselle conceder un prazo de 10 días hábiles para presentaren as alegacións que consideren oportunas, co requirimento que non foi subsanado, coa advertencia de que dito trámite de subsanación está precluído.6.º.–Solicitantes que presentaron a súa renuncia á súa solicitude de axuda desta convocatoria.7.º.–Solicitudes que foro presentadas fora do prazo establecido polo que non son admitidas a trámite: 8.º.–Sendo o resumo resultante da todas as solicitudes presentadas o seguinte: 9.º.–Notificarase a presente resolución a todos os solicitantes, mediante a súa publicación no Boletín Oficial da Provincia da Coruña, de acordo co establecido no artigo 45.1. b) da Lei 39/2015, do 1 de outubro, do Procedemento Administrativo Común das Administracións Públicas (LPACAP), concedéndolles un prazo de 10 días hábiles para presentaren as alegacións que considere oportunas. A resolución publicarase igualmente no taboleiro de anuncios da sede electrónica do Concello de Narón. Como establece a Norma 10 da convocatoria de axudas da Deputación da Coruña PELREACTIVA, dirixida aos concellos da provincia de menos de 50.000 habitantes, neste prazo de 10 días hábiles, as entidades interesadas presentarán, de ser o caso, a desistencia da solicitude ou as alegacións que consideren oportunas. No caso de non formular desistencia expresa, a subvención considérase aceptada tacitamente. No caso de que existan alegacións, resolveranse expresamente na resolución de concesión definitiva das subvencións. A resolución de concesión provisional non crea dereito ningún a favor do beneficiario/a proposto fronte ao Concello mentres non se lle notifique a resolución definitiva de concesión.10.º.–Por tratarse dun acto de trámite a resolución de concesión provisional non é susceptible de recurso en vía administrativa (artigo 112.1 LPACAP). 11.º.–A resolución de concesión definitiva publicarase no taboleiro de anuncios da sede electrónica do Concello de Narón e os beneficiarios/as da subvención deberán presentar a documentación xustificativa, como data máxima, o 31 de marzo de 2021.” Logo de ver dito Informe-Proposta, o Informe de reparo con efectos suspensivos da Intervención Xeral do Concello (ICO15I02C), e o Informe de levantamento do reparo da Xefa do Servizo Sociocomuitario (EMP15I0Y9), esta Alcaldía, no uso das atribucións que lle confire a lexislación vixente, RESOLVE:  Aprobar dito Informe-proposta nos seis propios termos.” Narón, 26 de febreiro de 2021. A alcaldesa-presidenta O secretario xeral Asdo.: Marián Ferreiro Díaz Asdo.: Alfonso de Prado Fernández-Canteli